Раман Васільеў 26 мая павінен быў выйсці на волю пасля адбыцця дванаццацісуткавага адміністратыўнага арышту, да якога яго асудзілі за вывешванне бел-чырвона-белага сцягу ў дзень сямнаццатай гадавіны рэферэндуму (14 мая 1995 года), у выніку чаго была зменена дзяржаўная сімволіка, а руская мова набыла статус другой дзяржаўнай. Тым не менш, актывіста на свабоду не адпусцілі, але склалі новы пратакол аб адміністратыўным правапарушэнні. Як паведаміла “Новаму часу намеснік старшыні “Маладога фронту Наста Палажанка, новая адміністратыўная справа была ўзбуджаная паводле артыкула 17.1 Кодэкса аб адміністратыўных правапарушэннях (дробнае хуліганства).